**Postupak prijave, ocjene i odobravanje nacrta doktorskog rada, predlaganja i odobravanja mentora**

1) Prijava doktoranda treba sadržavati:

a) Zamolbu za pokretanjem postupka za odobravanja nacrta doktorskoga rada.

b) Obrazac DR.SC.-01 - prijava nacrta (ispunjen i potpisan) - obrazac ispunjava doktorand putem Online baze doktoranada (OBAD) – dva potpisana primjerka.

c) Zamolbu za mišljenje Povjerenstva za etičnost eksperimentalnog rada FBF-a (za prijedloge nacrta koji to zahtijevaju) i sve materijale navedene u uputama Povjerenstva za etičnost eksperimentalnog rada FBF-a – jedan potpisan primjerak.

2) Vijeće doktorskoga studija pregledava prijave nacrta i ako je potrebno traži dodatnu dokumentaciju. Predlaže povjerenstvo za ocjenu nacrta doktorskoga rada i predlaganje mentora.

Za prijedloge nacrta koji to zahtijevaju, Vijeće doktorskog studija upućuje materijal Povjerenstvu za etičnost eksperimentalnog rada FBF-a i traži očitovanje . Povjerenstvo za etičnost eksperimentalnog rada pregledava prijedloge i ako je potrebno traži dodatnu dokumentaciju. Nakon pozitivnog mišljenja Povjerenstva za etičnost eksperimentalnog rada FBF-a, Vijeće doktorskog studija predlaže povjerenstvo za ocjenu nacrta doktorskoga rada i predlaganje mentora.

3) Materijal se upućuje na sjednicu Fakultetskog vijeća koje donosi odluku o imenovanju članova povjerenstva za ocjenu nacrta doktorskoga rada i predlaganje mentora.

4) **Javna obrana nacrta** (zapisnik s ocjenom, primjedbama i sugestijama se dostavlja Povjerenstvu za ocjenu nacrta doktorskoga rada i predlaganje mentora).

5) Izvješće povjerenstva za ocjenu nacrta doktorskoga rada i predlaganje mentora (obrazac DR.SC.-02 - ocjena nacrta doktorskog rada (ispunjen i potpisan u tri primjerka i u elektroničkom obliku)) dostavlja se Vijeću doktorskoga studija.

Povjerenstvo za ocjenu nacrta doktorskoga rada i predlaganje mentora se u svom mišljenju (DR.SC.-02) referira i na mišljenje Povjerenstva za etičnost eksperimentalnog rada (za prijedloge nacrta koji to zahtijevaju).

6) Nakon pozitivnog mišljenja Vijeća doktorskoga studija, materijal se upućuje kao prijedlog na sjednicu Fakultetskog vijeća.

7) Fakultetsko vijeće donosi odluku o prihvaćanju nacrta doktorskog rada, temeljem koje se ispunjava obrazac DR.SC.-03 - odobravanje nacrta doktorskog rada.

8) Prijedlog Fakultetskog vijeća s pratećom dokumentacijom dostavlja se u pisarnicu

Sveučilišta u Zagrebu. Dosje svakog kandidata treba sadržavati:

a) obrazac DR.SC.-01 - prijava nacrta (ispunjen i potpisan) - obrazac ispunjava doktorand putem Online baza doktoranada (OBAD)

b) obrazac DR.SC.-02 - ocjena nacrta doktorskog rada (ispunjen i potpisan)

c) obrazac DR.SC.-03 - odobrenje nacrta doktorskog rada (ispunjen i potpisan)

d) odluka Fakultetskog vijeća o imenovanju članova povjerenstva ocjenu nacrta doktorskoga rada predlaganje mentora

e) odluka Fakultetskog vijeća o prihvaćanju nacrta doktorskog rada

f) mišljenje Povjerenstva za etičnost eksperimentalnog rada FBF-a (za prijedloge nacrta koji

to zahtijevaju

9) Povjerenstvo za doktorske radove pregledava prijedloge Fakultetskog vijeća i ako je potrebno traži dodatnu dokumentaciju.

10) Nakon pozitivnog mišljenja Povjerenstva za doktorske radove, materijal se upućuje kao prijedlog na sjednicu Vijeća biomedicinskog područja.

11) Senat donosi odluku o pokretanju postupka stjecanja doktorata znanosti u okviru doktorskog studija za pojedinog kandidata na temelju pozitivnog mišljenja Vijeća biomedicinskog područja.

FBF treba proslijediti ispunjene obrasce DR.SC.-01, DR.SC.-02 i DR.SC.-03 u elektroničkom obliku

(e-pošta: ana.pribanic@unizg.hr ) i u tiskanom obliku – potpisano i s pratećom dokumentacijom u pisarnicu Sveučilišta u Zagrebu (Trg maršala Tita 14).

Kontakt osoba:

Ana Pribanić

Centar za poslijediplomske studije

Poštanska adresa: Trg maršala Tita 14, 10000 Zagreb

Lokacija: Zvonimirova 8, 10000 Zagreb

Telefon (01) 4698 110

Faks: (01) 4698 141

E-mail: ana.pribanic@unizg.hr